ai4bharat/Pralekha huggingface dataset:
गृह मंत्रालय
उत्तराखंडमधील जोशीमठ येथे आलेल्या नैसर्गिक आपत्तीच्या काळात नरेंद्र मोदी सरकार राज्यातील लोकांच्या खांद्याला खांदा लावून उभे - केंद्रीय गृहमंत्री अमित शाह
केंद्र आणि राज्य सरकारकडून बचाव आणि मदतकार्य सुरू आहे आणि एनडीआरएफच्या तीन तुकड्या घटनास्थळी दाखल
पंतप्रधान नरेंद्र मोदी यांनी दूरध्वनीवरून एनडीआरएफच्या तुकडीला मार्गदर्शन केले
या आपत्तीवर मात करण्यासाठी केंद्र सरकारकडून प्राथमिक तत्त्वावर आवश्यक ती मदत केली जाईल
नवी दिल्ली, 7 फेब्रुवारी 2021
उत्तराखंड येथील जोशीमठ येथे आलेल्या नैसर्गिक आपत्तीच्या या काळात राज्याबरोबर नरेंद्र मोदी सरकार खांद्याला खांदा लावून उभे आहे, असे केंद्रीय गृहमंत्री अमित शाह यांनी म्हटले आहे. महाराष्ट्रात पत्रकारांशी बोलताना अमित शाह म्हणाले की, केंद्र आणि राज्य सरकारकडून बचाव आणि मदतकार्य सुरू आहे आणि राष्ट्रीय आपत्ती निवारण पथकाच्या  तीन तुकड्या घटनास्थळी दाखल झाल्या आहेत. ते म्हणाले की, अन्य तुकड्या देखील उत्तराखंडमध्ये जाण्यासाठी तयार आहेत. लवकरच बाकीच्या तुकड्या देखील तेथे दाखल होतील. आयटीबीपीचे जवान देखील घटनास्थळी पोहोचले आहेत, बरोबरच राज्यातील यंत्रणा देखील कार्यान्वित झाल्या आहेत, असे अमित शाह म्हणाले.
अमित शाह म्हणाले की, जोशीमठाच्या जवळ हिमकडा आणि डोंगरकडा नदीमध्ये कोसळल्यामुळे पाण्याचा प्रवाह खूप वाढला आहे तसेच प्रथम ऋषी गंगा आणि त्यानंतर अलकनंदामध्ये पाण्याची पातळी वाढण्यास सुरूवात झाली आहे. शाह पुढे म्हणाले की, काही लोक वाहून गेल्याची प्राथमिक माहिती देखील हाती आली आहे. संकटाच्या या काळात सरकार उत्तराखंडच्या पाठिशी आहे आणि शक्य ती सर्व प्रकारची मदत तातडीने उपलब्ध करून लवकरात लवकर या संकटावर मात करून जनजीवन पूर्वीसारखे सुरळीत होण्यासाठी प्रयत्न केले जात आहेत, असे केंद्रीय गृहमंत्री म्हणाले.
अमित शाह म्हणाले की, उत्तराखंडच्या मुख्यमंत्र्यांशी बोलणे झाले आहे आणि हवाई दलालाही देखील सज्जतेची सूचना करण्यात आली आहे. अमित शाह म्हणाले की, पंतप्रधानांनी देखील दूरध्वनीवर एनडीआरएफच्या तुकडीला मार्गदर्शन केले आहे. गृहराज्यमंत्री नित्यानंद राय हे गृह मंत्रालयाच्या एनडीआरएफच्या नियंत्रण कक्षात स्वतः उपस्थित राहून परिस्थितीवर लक्ष ठेवून आहेत. अमित शाह असेही म्हणाले की, ते उत्तराखंडच्या सर्व नागरिकांना हे आश्वास्त करु इच्छितात की, सर्व परिस्थिती लक्षात घेता, लवकरात लवकर दुर्घटनेची स्थिती नियंत्रणात आणली जाईल आणि या आपत्तीपासून बचावासाठी केंद्र सरकारच्या वतीने प्राथमिक स्वरूपावर आवश्यक असलेली सर्व मदत केली जाईल.S.Thakur/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरणाने 191.96 कोटी मात्रांचा टप्पा केला पार
12 ते 14 वयोगटातील 3.24 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 15,044
गेल्या 24 तासात 2,259 नव्या कोरोना रुग्णांची नोंद
रुग्ण बरे होण्याचा दर सध्या 98.75%,
सध्याचा साप्ताहिक पॉझिटिव्हिटी दर 0.53%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 191.96  कोटींचा टप्पा पार केला आहे. 2,41,17,166 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.24  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,359
|
|
2nd Dose
|
|
1,00,32,661
|
|
Precaution Dose
|
|
50,77,626
|
|
FLWs
|
|
1st Dose
|
|
1,84,18,020
|
|
2nd Dose
|
|
1,75,70,727
|
|
Precaution Dose
|
|
83,02,533
|
|
Age Group 12-14 years
|
|
1st Dose
|
|
3,24,75,018
|
|
2nd Dose
|
|
1,33,64,363
|
|
Age Group 15-18 years
|
|
1st Dose
|
|
5,91,09,660
|
|
2nd Dose
|
|
4,45,34,980
|
|
Age Group 18-44 years
|
|
1st Dose
|
|
55,67,63,388
|
|
2nd Dose
|
|
48,63,52,174
|
|
Precaution Dose
|
|
5,16,058
|
|
Age Group 45-59 years
|
|
1st Dose
|
|
20,31,78,740
|
|
2nd Dose
|
|
19,00,08,329
|
|
Precaution Dose
|
|
11,12,877
|
|
Over 60 years
|
|
1st Dose
|
|
12,70,39,365
|
|
2nd Dose
|
|
11,84,58,135
|
|
Precaution Dose
|
|
1,69,11,505
|
|
Precaution Dose
|
|
3,19,20,599
|
|
Total
|
|
1,91,96,32,518
भारतातील रुग्णसंख्या सध्या 15,044 इतकी आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.75% झाला आहे. गेल्या 24 तासात 2,614 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,92,455 झाली आहे.
गेल्या 24 तासात 2,259 नव्या कोरोना रुग्णांची नोंद झाली.
गेल्या 24 तासात एकूण 4,51,179 चाचण्या करण्यात आल्या. भारताने आतापर्यंत एकूण 84.58  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.53% तर दैनंदिन पॉझिटिव्हिटी दर 0.50% आहे.
संरक्षण मंत्रालय
पूर्वावलोकन : Y-12654 'महेंद्रगिरी'चे जलावतरण
नवी दिल्ली, 30 ऑगस्ट 2023
महेंद्रगिरी या प्रोजेक्ट 17A श्रेणीतील शेवटच्या युद्धनौकेचे उपराष्ट्रपती जगदीप धनखड यांच्या पत्नी डॉ. सुदेश धनखड यांच्या हस्ते 1 सप्टेंबर 23 रोजी माझगाव डॉक शिपबिल्डर्स लिमिटेड, मुंबई इथे जलावतरण केले जाईल.
महेंद्रगिरी हे नाव ओरिसा राज्यात स्थित पूर्व घाटातील पर्वत शिखरावरून देण्यात आले असून प्रोजेक्ट 17A श्रेणीतील सातवी युद्धनौका आहे. या युद्धनौका प्रोजेक्ट 17 श्रेणी  मधील असून त्यामध्ये सुधारित स्टेल्थ वैशिष्ट्ये, प्रगत शस्त्रे आणि सेन्सर्स आणि प्लॅटफॉर्म व्यवस्थापन प्रणाली आहेत. नव्याने नामकरण केलेली महेंद्रगिरी ही तंत्रज्ञानदृष्ट्या प्रगत युद्धनौका आहे आणि स्वदेशी संरक्षण क्षमतेच्या भविष्याकडे वाटचाल करत असताना ती समृद्ध नौदल वारसा अंगिकारण्याच्या भारताच्या निर्धाराचे प्रतीक आहे.
प्रोजेक्ट 17A कार्यक्रमांतर्गत, माझगाव डॉक शिपबिल्डर्स लिमिटेड कडून एकूण चार जहाजे आणि जीआरएसई कडून तीन जहाजांची निर्मिती केली जात आहे. माझगाव डॉक शिपबिल्डर्स लिमिटेड आणि जीआरएसई यांनी 2019-2023 दरम्यान टायर केलेल्या या श्रेणीतील सहा युद्धनौकांचा आतापर्यंत नौदलाच्या ताफ्यात समावेश करण्यात आला आहे.
युद्धनौका डिझाइन क्षेत्रातील अग्रणी संस्था असलेल्या भारतीय नौदलाच्या युद्धनौका डिझाईन ब्युरोने प्रोजेक्ट 17A जहाजांची रचना केली आहे. 'आत्मनिर्भारते'च्या देशाच्या दृढ वचनबद्धतेला अनुरूप, प्रकल्प 17A जहाजांच्या उपकरणे आणि प्रणालींसाठी 75% सामग्री स्वदेशी कंपन्यांकडून खरेदी करण्यात आली आहेत, ज्यात सूक्ष्म, लघु आणि मध्यम उद्योग  यांचा समावेश आहे. महेंद्रगिरी युद्धनौकेचा नौदलाच्या ताफ्यात समावेश होणे भारताने, आत्मनिर्भर नौदलाच्या उभारणीत केलेल्या अतुलनीय प्रगतीचे एक उत्तम उदाहरण आहे.R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
संरक्षण मंत्रालय
लष्करी नर्सिंग सेवेतील अधिकारी कोविड-19 च्या दुसऱ्या लाटेशी लढण्यात आघाडीवर
कोविड-19 संसर्गाच्या दुसऱ्या लाटेशी सुरु असलेल्या देशाच्या लढ्यात पहिल्या फळीत सज्ज असलेल्या आरोग्य सेवा व्यावसायिकांमध्ये MNS अर्थात लष्करी नर्सिंग सेवेतील अधिकारी देखील समाविष्ट आहेत. कोविड -19 रुग्णांना वैद्यकीय सेवा पुरविण्यासाठी संरक्षण दलाच्या विविध रुग्णालयांमध्ये हे अधिकारी कर्तव्य बजावीत आहेत. DRDO अर्थात संरक्षण संशोधन आणि विकास संस्थेने दिल्ली, लखनौ, अहमदाबाद, वाराणसी आणि पाटणा या ठिकाणी नव्याने उभारलेल्या कोविड-19 रुग्णालयांमध्ये MNS चे 294 अधिकारी नेमण्यात आले आहेत.
कोविड-19 ची महामारी सुरु झाल्यापासूनच, MNS चे नर्सिंग अधिकारी पूर्ण निष्ठेने आणि धैर्याने देशवासीयांची सेवा करीत आहेत. ऑपरेशन नमस्ते आणि ऑपरेशन समुद्र सेतू या मोहिमांचा एक भाग म्हणून या अधिकाऱ्यांनी विविध प्रत्यार्पण मोहिमांमध्ये महत्त्वाची भूमिका बजावली आहे.
लष्करी नर्सिंग सेवेतील अधिकारी नेहमीच देशाचे युध्द प्रयत्न, माणुसकीच्या नात्याने करण्याची मदत,बचाव मोहिमा, रुग्णवाहिका रेल्वे, रुग्णालय जहाजे आणि पाणबुड्या यांचा अविभाज्य भाग राहिले आहेत. भारतातील लेह, राजौरी, दोडा, कारगिल आणि तत्सम दुर्गम भागांमधील संरक्षण दलांच्या पथकांच्या सेवेसाठी हे अधिकारी नेहमीच तत्पर राहिले आहेत. संयुक्त राष्ट्रांच्या शांती दलामध्ये नेमणूक होऊन या अधिकाऱ्यांनी काँगो, सुदान, लेबनॉन, इत्यादी देशांमध्ये तसेच ताजिकीस्तानच्या मैत्रीपूर्ण परदेश अभियानात कर्तव्य बजावले आहे. जम्मू-काश्मीर तसेच देशाच्या ईशान्य भागातील धुमसत्या भागांमध्ये त्यांनी दिलेल्या सर्वसमावेशक सेवेच्या योगदानामुळे MNS च्या अधिकाऱ्यांच्या सुसज्जता आणि सहनशीलतेत भर पडली. भारताच्या सर्वोच्च उंचीवरील युद्धभूमीपासून अफाट पसरलेल्या वाळवंटी भूभागापर्यंत सर्व आवश्यक ठिकाणी MNS च्या अधिकाऱ्यांनी सेवा पुरविली आहे.
आंतरराष्ट्रीय परिचारिका दिन-2021 ची “ परिचारिका- आघाडीचा आवाज, भविष्यातील आरोग्य सेवेची दृष्टी” या संकल्पनेचे समर्थन करीत लष्करी नर्सिंग सेवेतील अधिकारी गरजू लोकांसाठी त्यांची सेवा देऊ करीत आहेत. दर वर्षी 12 मे रोजी आंतरराष्ट्रीय परिचारिका दिन साजरा केला जातो.
नौवहन मंत्रालय
जलमार्ग वाहतूक विकास
(नवी दिल्ली, 23 जुलै 2018
महाराष्ट्रातील जवाहरलाल नेहरू पोर्ट ट्रस्टसह  देशातील पाच पोर्ट ट्रस्टच्या माध्यमातून राष्ट्रीय जलमार्ग विकासाचे काम हाती घेण्यात आले आहे. नौवहन आणि रस्ते वाहतूक राज्यमंत्री मनसुख मांडवीय यांनी आज राज्यसभेत याबाबत माहिती दिली.
यात महाराष्ट्रातील जवाहरलाल नेहरू पोर्ट ट्रस्ट अंतर्गत अंबा नदीत 45 किमी, अरुणावती-आरन नदीत 99 किमी, दाभोळ खाडी-वसिष्ठी नदीत 45 किमी, कल्याण-ठाणे-मुंबई जलमार्ग, वसई खाडी-उल्हास नदीत 145 किमी, मांजरा नदीत 245 किमी, नाग नदीत 59 किमी, पेणगंगा-वर्धा नदीत 262 किमी, रेवदंडा खाडी-कुंडलिका नदीत 31 किमी, बाणकोट खाडी-सावित्री नदीत 46 किमी, तापी नदीत 436 किमी तर वैनगंगा प्राणहिता नदीच्या क्षेत्रात 166 किमी अंतराचे जलमार्ग विकसित केले जाणार आहेत.
S.Tupe/M.Pange/P.Kor
निती आयोग
मातृत्व, किशोर आणि बालपणातला लठ्ठपणा रोखण्यासंदर्भात नीती आयोगाने घेतली राष्ट्रीय परिषद
नवी दिल्ली, 25 जून 2021
मातृत्व, किशोर आणि बालपणातला लठ्ठपणा रोखण्यासंदर्भात नीती आयोगाने राष्ट्रीय परिषद आयोजित केली होती. नीती आयोगाचे सदस्य  डॉ व्ही के पॉल या परिषदेच्या अध्यक्षस्थानी तर भारतीय पोषण संस्थेच्या संचालक डॉ आर हेमलता परिषदेच्या सह अध्यक्ष होत्या.
लठ्ठपणा ही ‘मूक महामारी’ असल्याचे नीती आयोगाचे अतिरिक्त सचिव  डॉ राकेश सरवाल यांनी सांगितले. जागतिक स्तरावरचे तज्ञ, संयुक्त राष्ट्र संस्थांमधले प्रतिनिधी, केंद्रीय मंत्रालये आणि राष्ट्रीय संशोधन संस्थांनी, लठ्ठपणा वाढत असल्याचे वास्तव निदर्शनाला आणून दिले आणि लठ्ठपणा कमी करण्यासाठीच्या उत्तम प्रथा सादर केल्या.
लठ्ठपणा रोखण्यासाठी अन्न आधारित सामाजिक सुरक्षा जाळ्यात वैविध्य आणण्याच्या गरजेवर यावेळी भर देण्यात आला. लठ्ठ व्यक्ती या अनारोग्य असलेल्या लोकसंख्येचा भाग असतात.
आरोग्यदायी वर्तनाचा अंगीकार करण्यासाठी प्रोत्साहन देण्यासंदर्भात, आयुष मंत्रालय सचिव आणि युवा विभागाने सूचना मांडल्या. अनुकूल धोरण आणि वर्तनात्मक परिवर्तनाची आवश्यकता यावर आरोग्य आणि कुटुंब कल्याण मंत्रालय,मनुष्यबळ आणि माहिती आणि प्रसारण मंत्रालयाच्या वरिष्ठ अधिकाऱ्यांनी व्यक्त केली. युनिसेफच्या देशातल्या प्रतिनिधीनेही त्याला दुजोरा दिला.
या प्रश्नाची प्राधान्याने दखल घेण्याची आवश्यकता यावेळी तज्ज्ञांनी व्यक्त केली . शारीरिक हालचाल,आरोग्यदायी आहार आणि जीवनशैलीला प्रोत्साहन देण्याबाबत व्यापक जन संवादावरही भर देण्यात आला. लठ्ठपणाच्या आव्हानावर मात करण्यासाठी संपूर्ण सरकार आणि संपूर्ण समाज या दृष्टीकोनाचा अवलंब करण्याची गरज व्यक्त करण्यात आली.
किशोरवयीन वर्गाला समोर ठेवून शारीरिक हालचाल आणि आरोग्यदायी जीवनशैलीला प्रोत्साहन देणाऱ्या बहु-क्षेत्रीय दृष्टीकोनाचे आवाहन डॉ पॉल यांनी केले.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
आरोग्य आणि कुटुंब कल्याण मंत्रालय
आरोग्य मंत्रालयातर्फे आयोजित दोन दिवसीय स्वास्थ्य चिंतन शिबिराचा समारोप
आरोग्य मंत्रालयातर्फे देहरादून येथे आयोजित दोन दिवसीय स्वास्थ्य चिंतन शिबिराचा आज समारोप झाला. उपस्थितांना संबोधित करताना केंद्रीय आरोग्य मंत्री डॉ. मनसुख मांडवीय म्हणाले, “आपल्या राज्यात परत गेल्यानंतर, या चिंतन शिबिरात शिकलेल्या गोष्टींचा उपयोग आपल्या धोरण निर्मिती मध्ये करूया. आयुष्मान भारत कार्ड आणि आयुष्मान भारत आरोग्य खाते ओळख क्रमांकाने देशाला जोडूया, आपल्या राज्यांना क्षयरोग मुक्त बनवूया आणि देशातून कुष्ठरोग, कालाझार आणि मलेरियाचे उच्चाटन करण्याच्या दिशेने काम करूया.”
या स्वास्थ्य चिंतन शिबिरामध्ये सिक्कीमचे मुख्यमंत्री प्रेमसिंग तमांग, केंद्रीय आरोग्य आणि कुटुंब कल्याण राज्यमंत्री प्रा. एस पी सिंह बघेल, टी एस सिंग देव , बीएस पंत , विश्वास सारंग , आणि के लक्ष्मी नारायणन  यांचा सहभाग होता.
विविध राज्यांचे आरोग्य मंत्री या शिबिराला उपस्थित होते. यामध्ये धनसिंग रावत , रजनी विदादला , अलो लिबांग , केशब महंता , ऋषिकेश पटेल , बन्ना गुप्ता , दिनेश गुंडू राव , सपम रंजन सिंग , डॉ. आर. लालथ्यांगलियाना , तिरू मा. सुब्रमण्यम  यांचा समावेश होता.
या दोन दिवसीय संमेलनाला 36 राज्ये आणि केंद्रशासित प्रदेशातील वरिष्ठ अधिकारी उपस्थित होते.
केंद्र आणि राज्य सरकारांनी देशासाठी भविष्याचा वेध घेणारी आरोग्य विषयक धोरणे तयार करण्यासाठी एकत्र येऊन काम करावे, असे आवाहन, केंद्रीय मंत्री मनसुख मांडवीय यांनी यावेळी केले. त्यांनी राज्यांना आपले स्वतःचे चिंतन शिबीर आयोजित करायला प्रोत्साहन दिले. या ठिकाणी राज्यांच्या आरोग्य सेवेबाबतच्या विशिष्ट गरजा आणि प्राधान्यक्रमानुसार स्थानिक पातळीवर उपाय शोधता येतील, असे ते म्हणाले. आरोग्यसेवा अधिक सर्वसमावेशक बनवण्यासाठी नवीन पिढीच्या आकांक्षा आणि कल्पनांचा आरोग्य विषयक धोरण निर्मितीमध्ये समावेश करण्याची गरजही त्यांनी नमूद केली.
या दोन दिवसीय कार्यक्रमाच्या शेवटच्या दिवशी भारतातील सध्याच्या आरोग्यसेवेच्या विविध पैलूंवर चर्चासत्रे आयोजित करण्यात आली. वैद्यकीय शिक्षणाच्या सद्यस्थितीबरोबरच राष्ट्रीय क्षयरोग निर्मूलन अभियान, जिल्हा निवासी कार्यक्रम आणि आयुष्मान भव कार्यक्रम यासारख्या विविध विषयांवर यावेळी चर्चा झाली.
संरक्षण मंत्रालय
एनसीसी योनदान अंतर्गत एनसीसी कॅडेट्स नी कोविड-19 साथीच्या आजाराच्या काळात लोकांची सेवा करायला सुरुवात केली
नवी दिल्ली, 6 एप्रिल 2020
नागरी आणि पोलीस प्रशासनाने, कोरोना विषाणू  महामारी विरुद्धच्या लढयात वरिष्ठ विभागीय राष्ट्रीय कॅडेट्स दलाच्या  सेवांची मागणी करायला सुरुवात केली आहे. त्यातील काहींनी आजपासून सेवा द्यायला सुरुवात केली आहे. संरक्षण मंत्रालयाने मागील आठवड्यात ‘एनसीसी योगदान’ कार्यक्रमांतर्गत एनसीसी कॅडेट्सच्या तात्पुरत्या रोजगाराला परवानगी दिली होती तसेच त्यासंदर्भातील मार्गदर्शक तत्वे देखील जारी केली होती. हे कॅडेट्स पालिका आणि राज्य प्रशासनाला मदत कार्यात सहाय्य करतील.
केंद्रशासित प्रदेश लडाखने पुरवठा साखळी व्यवस्थापनात 8 कॅडेट्सच्या रोजगाराची परवानगी मागितली आहे. नीमच पोलिस अधीक्षकांनी पुरवठा साखळी आणि रहदारी व्यवस्थापनात 245 कॅडेट्सच्या सेवांसाठी मध्य प्रदेश आणि छत्तीसगड संचालनालयाला विनंती केली आहे. याआधीच सात महिलांसह चौसष्ठ ज्येष्ठ विभाग केडेट्सना कामावर घेण्यात आले आहे. बिलासपूरच्या जिल्हाधिकाऱ्यांनी कोविड -19 प्रतिबंधात्मक उपायांच्या प्रशिक्षणासाठी एनसीसी स्वयंसेवक कॅडेट्सच्या सेवेची विनंती केली आहे. या कॅडेट्सना प्रशिक्षण दिले जात आहे.
हिमाचल प्रदेश मधील कांगरा जिल्ह्याच्या उपायुक्तांनी, पंजाब, हरियाणा, हिमाचल प्रदेश आणि चंदीगड  संचालनालयाला शहर परिसरातील सामाजिक अंतर सुनिश्चित करण्यासाठी पोलिसांना मदत करण्याच्या उद्देशाने 14 एप्रिल, 2020 पर्यंत 86 कॅडेट्सच्या सेवेची विनंती केली आहे.
तामिळनाडूमधील कांचीपुरमच्या जिल्हा पोलिसांनी कोविड-19 मध्ये एनसीसी कॅडेट्सच्या सेवेसाठी जिल्हा नोडल अधिकाऱ्यांशी संपर्क साधला आहे. दोन महिलांसह 57 कॅडेट्सना एकत्र करून त्यांना नोकरी दिली जात आहे. एकूणच तामिळनाडू, पुद्दुचेरी आणि अंदमान निकोबार संचालनालयाने तामिळनाडूमध्ये 75 आणि पुडुचेरीमध्ये 57 कॅडेट्सची सेवा दिली आहे.
उत्तर प्रदेशमधील बलरामपूर जिल्हा प्रशासनाने एनसीसी गट मुख्यालय गोरखपूरकडे स्वयंसेवक कॅडेट्सच्या सेवेची मागणी केली आहे. काही कॅडेट्स या कामासाठी रुजू देखील झाले आहेत.
6-08 एप्रिल 2020 दरम्यान पूर्व खासी डोंगराळ जिल्ह्यामध्ये रेशन वितरण आणि संवेदनशीलतेवर नजर ठेवण्यासाठी ऐंशी कॅडेट्स मेघालय पोलिसांना मदत करणार आहेत.
एनसीसी कॅडेट्ससाठी नियोजित कामांमध्ये हेल्पलाइन / कॉल सेंटरचे व्यवस्थापन; मदत पुरवठा / औषधे / अन्न / आवश्यक वस्तूंचे वितरण; समुदाय सहकार्य; डेटा व्यवस्थापन आणि सार्वजनिक ठिकाणी लोकांना रांगा लावून उभे राहण्याची व्यवस्था आणि रहदारी व्यवस्थापन आणि सीसीटीव्ही नियंत्रण कक्षाचे व्यवस्थापन यांचा समावेश आहे.
रोजगाराच्या मार्गदर्शक तत्वानुसार, स्वयंसेवक कॅडेट्सच्या रोजगारासाठी राज्य सरकार / जिल्हा प्रशासनाला राज्य एनसीसी संचालनालयामार्फत विनंती पाठवावी लागते. त्याचे तपशील एनसीसी संचालनालय / गट मुख्यालय / युनिट स्तरावर राज्य सरकार / स्थानिक नागरी प्राधिकरणाशी समन्वयित केले जातील. कॅडेट्सला ड्युटीवर तैनात करण्यापूर्वी त्याला स्थानिक पातळीवरील माहिती आणि गरजांची माहिती असणे गरजेचे आहे.
B.Gokhale/S.Mhatre/P.Malandkar
(Visitor Counter : 243
ग्राहक व्यवहार, अन्न आणि सार्वजनिक पुरवठा मंत्रालय
पंतप्रधान-गरीब कल्याण अन्न योजनेअंतर्गत मे-जून 2021 दरम्यान महाराष्ट्रातील 7 कोटी लोकांना मिळाले मोफत धान्य
नोव्हेंबरपर्यंत अखंडित पुरवठा सुनिश्चित करण्यासाठी भारतीय खाद्य महामंडळाकडे पुरेसा साठा आहे
मुंबई, 5 जुलै 2021
मे-जून 2021 दरम्यान कोविड 19 च्या दुसर्या लाटेच्या काळात पंतप्रधान गरीब कल्याण अन्न योजनेचा लाभ  महाराष्ट्रातील जवळपास 7 कोटी आणि गोव्यातील 5.32 लाख लोकांना मिळाला आहे.
पीएमजीकेएआय योजना लागू करण्यात भारतीय अन्न महामंडळ  आघाडीवर असून सर्व राज्ये आणि केंद्रशासित प्रदेशांमध्ये यापूर्वीच अन्नधान्याचा पुरेसा साठा उपलब्ध आहे.
मुंबईत पत्रकारांना माहिती देताना के.पी. आशा, महाव्यवस्थापक, एफसीआय, महाराष्ट्र यांनी सांगितले की मे - जून 2021 दरम्यान 3.68 लाख मेट्रिक टन गहू आणि 2.57 लाख मेट्रिक टन तांदूळ वितरित करण्यात आला आहे. या योजनेंतर्गत दोन महिन्यांच्या कालावधीसाठी महाराष्ट्रासाठी 7 लाख मेट्रिक टन धान्य देण्यात आले होते.
सरकारने या योजनेला आणखी पाच महिन्यासाठी मुदतवाढ दिली आहे आणि ही गरज भागवण्यासाठी भारतीय अन्न महामंडळ एफसीआयने अन्नधान्याची पुरेशा प्रमाणात साठवणूक केली आहे, अशी माहिती भारतीय अन्न महामंडळाच्या पश्चिम विभागाचे कार्यकारी संचालक श्री आर पी सिंग यांनी दिली. महामंडळाकडे आधीपासूनच 11.02 लाख मेट्रिक टन गहू आणि 6.65 लाख मेट्रिक टन तांदळाचा साठा आहे. महाराष्ट्र आणि गोव्याच्या सर्व महसूल जिल्ह्यांमध्ये अन्नधान्याचा अखंडित पुरवठा करता यावा यासाठी यामध्ये दोन लाख मेट्रिक टन गहू आणि 1.5 लाख मेट्रिक टन तांदळाची भर घालण्यात आली आहे.
एफसीआयने वेळेवर कृती केल्यामुळे अन्नधान्याच्या पुरवठा साखळी व्यवस्थापनामध्ये कोणतेही अडथळे आले नाहीत, जनता, प्रसारमाध्यमे किंवा राज्य प्रशासन यांच्याकडून कोणत्याही तक्रारी प्राप्त झाल्या नाहीत, असे सिंग म्हणाले. एफसीआयच्या स्वतःच्या किंवा भाड्याने घेतलेल्या आगारांमध्ये अन्नधान्य मुबलक प्रमाणात आहे.
एफसीयकडून आपली कार्यालये आणि आगारांमध्ये सामाजिक अंतर, मास्कचा वापर आणि अन्नधान्याच्या साठ्याची हाताळणी करताना हातांची स्वच्छता, वेळोवेळी निर्जंतुकीकरण यांसारख्या कोविड प्रतिबंधक नियमांचे आचरण केले जात असल्याचे सिंग यांनी स्पष्ट केले.
कोविड 19 महामारीमुळे आर्थिक संकटात सापडलेल्या गरीब जनतेच्या अडचणी दूर करण्यासाठी पंतप्रधान नरेंद्र मोदी यांच्या अध्यक्षतेखाली 23 जून रोजी झालेल्या केंद्रीय मंत्रिमंडळाच्या बैठकीत पीएमजीकेएवाय योजनेला मुदतवाढ देण्यात आली होती.
देशभरातील 80 कोटी जनतेला दर महिन्याला पाच किलो गहू किंवा तांदळाचे वितरण करून हा लाभ देण्याचा या योजनेचा उद्देश आहे. यासाठी सुमारे 67,266 कोटी रुपयांचा बोजा सरकारच्या तिजोरीवर पडणार आहे. राष्ट्रीय अन्न सुरक्षा कायद्यांतर्गत दर महिन्याला दिल्या जाणाऱ्या अन्नधान्याव्यतिरिक्त हे मोफत धान्य दिले जाणार आहे.
गरीबांसाठी महामारीच्या काळात अन्न सुरक्षा सुनिश्चित केल्याबद्दल संयुक्त राष्ट्रांच्या वर्ल्ड फूड कार्यक्रमाने पीएमजीकेएवाय कार्यक्रमाची प्रशंसा केली आहे. डब्ल्यूएफपी या योजनेचा अभ्यास करण्यासाठी उत्सुक आहे, जेणेकरून इतर उदयोन्मुख अर्थव्यवस्थांना त्याची रचना आणि अंमलबजावणीचा फायदा होईल.
अतिरिक्त माहिती भारतीय खाद्य महामंडळाच्या प्रसिद्धीपत्रकात : वेब लिंक
Presentation on PMGKAY by FCI
उपराष्ट्रपती कार्यालय
स्वातंत्र्यलढ्यातील शौर्य आणि सामाजिक एकोप्याच्या कथांचा शालेय पाठ्यपुस्तकांमध्ये अंतर्भाव व्हावा: उपराष्ट्रपती
‘स्वातंत्र्य लढ्यात नेते आणि संघटना निर्माण करण्यात महाराष्ट्र आघाडीवर होता’: उपराष्ट्रपती श्री नायडू
नवी दिल्ली, 8 फेब्रुवारी 2022
शालेय विद्यार्थ्यांना प्रेरणा देण्यासाठी दुर्लक्षित राष्ट्रीय नायकांचा सन्मान करण्याचे आणि त्यांच्या जीवन प्रवासातील किस्से सांगण्याचे उपराष्ट्रपती एम. व्यंकय्या नायडू यांनी आज आवाहन केले. भारताची सभ्यता मूल्ये प्रतिबिंबित करणाऱ्या स्वातंत्र्यलढ्यातील सामाजिक एकोप्याच्या कथा पुन्हा सांगण्याची सूचना त्यांनी केली.
इतिहास शिकवण्याच्या महत्त्वावर बोलताना नायडू म्हणाले, ‘या भूमीने पाहिलेल्या अशा शूर वीरांच्या कथा आपण आपल्या मुलांना शिकवल्या पाहिजेत. आपल्या गौरवशाली इतिहासाने आपल्या मनातील कोणत्याही प्रकारचा न्यूनगंड दूर केला पाहिजे. इतिहास खरोखरच आपल्याला शिक्षित, ज्ञानी आणि बंधमुक्त करू शकतो.’’
नायडू यांनी चिंता व्यक्त केली की, ‘आपल्याला स्वातंत्र्य मिळाल्यानंतरही आपल्या शिक्षण पद्धतीत वसाहतवादी छटा कायम आहे. राष्ट्रीय शैक्षणिक धोरणाच्या यशस्वी अंमलबजावणीने हे दूर केले पाहिजे, असे ते म्हणाले.
उपराष्ट्रपती आज उपराष्ट्रपती निवास येथून महाराष्ट्र एज्युकेशन सोसायटीच्या  160 वर्षांच्या वारशाची ऐतिहासिक माहिती असलेल्या ‘ध्यास पंथे चालता’ या पुस्तकाचे प्रकाशन करत होते.
नायडू यांनी नमूद केले की 1860 मध्ये पुण्यात स्थापन झालेली ही सोसायटी देशातील पहिली खासगी शैक्षणिक संस्था होती, जी तरुणांना वैज्ञानिक शिक्षण देण्याच्या आणि लोकांमध्ये राष्ट्रीय मूल्ये वाढवण्याच्या उद्देशाने महान “आद्य क्रांतिकारक” वासुदेव बळवंत फडके यांच्या सारख्या दिग्गजांच्या प्रयत्नाने स्थापन झाली होती.
वासुदेव बळवंत फडके यांचा उल्लेख करून, नायडू यांनी त्यांची वसाहतवादी राजवटीपासून भारताच्या स्वातंत्र्यासाठी लढा देणाऱ्या सुरुवातीच्या क्रांतिकारकांपैकी एक म्हणून प्रशंसा केली. स्वराज्याच्या मंत्राचा उपदेश देऊन आणि स्थानिक समुदायांचा पाठिंबा मिळवून त्यांनी ब्रिटिशांविरुद्ध ज्या शौर्याने लढा दिला तो खरोखरच कल्पनातीत आहे असे ते म्हणाले.
अशाच प्रकारे महाराष्ट्राने दिलेल्या योगदानाची महती सांगताना उपराष्ट्रपती म्हणाले की, नेते आणि संघटना निर्माण करण्यात आणि स्वातंत्र्यलढ्याचा वैचारिक पाया रचण्यात महाराष्ट्र आघाडीवर होता. दादोबा पांडुरंग, गणेश वासुदेव जोशी, महादेव गोविंद रानडे आणि महात्मा ज्योतिबा फुले यांच्यासारख्या दिग्गजांचे नेतृत्व असलेल्या परमहंस मंडळी, पूना सार्वजनिक सभा आणि सत्यशोधक समाज यांसारख्या संघटनांनी “भारतात अर्थपूर्ण सामाजिक सुधारणा घडवून आणण्यासाठी” केलेल्या प्रयत्नांचा उल्लेख त्यांनी केला.
महाराष्ट्र एज्युकेशन सोसायटी, डेक्कन एज्युकेशन सोसायटी आणि इतर संस्थांनी ‘शिक्षण हे अभियान ’ म्हणून स्वीकारले आहे, असे निरीक्षण करून श्री नायडू यांनी शिक्षणाचा वसा पुढे नेण्यासाठी आता अशीच भावना ठेवण्याचे आवाहन केले.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 175.83 कोटी मात्रांचा टप्पा केला पार
गेल्या 24 तासात 35.50 लाख मात्रांचे लसीकरण
रुग्ण बरे होण्याचा दर सध्या 98.38%,
गेल्या 24 तासात 13,405 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 1,81,075
सध्याचा साप्ताहिक पॉझिटिव्हिटी दर 1.98%
गेल्या 24 तासात 35.50  लाख मात्रांचे कोविड-19 प्रतिबंधक लसीकरण झाल्याने आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताने 175.83  कोटी मात्रांचा टप्पा पार केला आहे. 2,00,25,470 सत्रातून हे लसीकरण पार पडले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,00,867
|
|
2nd Dose
|
|
99,55,088
|
|
Precaution Dose
|
|
40,70,704
|
|
FLWs
|
|
1st Dose
|
|
1,84,08,181
|
|
2nd Dose
|
|
1,74,22,097
|
|
Precaution Dose
|
|
59,48,361
|
|
Age Group 15-18 years
|
|
1st Dose
|
|
5,38,88,975
|
|
2nd Dose
|
|
2,28,28,488
|
|
Age Group 18-44 years
|
|
1st Dose
|
|
55,06,26,127
|
|
2nd Dose
|
|
43,73,36,329
|
|
Age Group 45-59 years
|
|
1st Dose
|
|
20,20,82,455
|
|
2nd Dose
|
|
17,86,67,750
|
|
Over 60 years
|
|
1st Dose
|
|
12,62,49,050
|
|
2nd Dose
|
|
11,13,00,615
|
|
Precaution Dose
|
|
91,42,354
|
|
Precaution Dose
|
|
1,91,61,419
|
|
Total
|
|
1,75,83,27,441
गेल्या 24 तासांत 34,226 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,21,58,510
झाली आहे. परिणामी, भारतात रुग्ण बरे होण्याचा दर 98.38% झाला आहे.
गेल्या 24 तासात 13,405 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,81,075 आहे. देशातील आतापर्यंतच्या एकूण बाधित रुग्णसंख्येच्या ती 0.42% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,84,247 चाचण्या करण्यात आल्या. भारताने आतापर्यंत एकूण 76.12  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.98% तर दैनंदिन पॉझिटिव्हिटी दर 1.24% आहे.